SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	RNDr. Pavol Kubinec, CSc.
Doc. RNDr. František Kundracik, PhD. 
RNDr. Martin Plesch, PhD.
Matej Badin 
Marek Bašista 
Jakub Chudík 
Mário Lipovský 
Natália Ružičková 

Ďalší členovia slovenskej delegácie, ktorí si hradili cestovné sami:
Michal Hledík
Boris Vavrík
Miroslava Urbašíková	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Veľká Británia, Shrewsbury	
Názov a adresa 
prijímajúcej organizácie:	Shrewsbury School, The Schools, Shrewsbury, SY3 7BA, Veľká Británia	
Účel cesty:	IYPT 2014 - International Young Physicists' Tournament	
Spôsob financovania 
(kto hradí cestovné, pobytové náklady, iné výdavky):	Cestovné náklady a poistenie: IUVENTA – Slovenský inštitút mládeže, Búdková 2, Bratislava 
Strava a ubytovanie: Lokálny organizačný výbor súťaže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
3.7.2014	Prílet, ubytovanie	
4.-9. 7.2014	Slávnostné otvorenie súťaže, súťaž: 5 fyzbojov + finále, odovzdávanie ocenení, záverečný ceremoniál	
10.7.2014	Odlet do Bratislavy okrem doc. Kundracika a Dr. Plescha, ktorí zostali na rokovanie medzinárodného výboru	
11.7.2014	Doc. Kundracik a  Dr. Plesch rokovanie medzinárodného výboru
	
12.7.2014	Odlet do Bratislavy	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
4.-9.7. 2014	Súťaž IYPT prebieha v piatich samostatných kolách, takzvaných fyzbojoch. Jeden fyzboj trvá pol dňa. V jednotlivých fyzbojoch sa stretú tri alebo štyri družstvá a súťažia medzi sebou. Ich vystúpenia hodnotí porota. Na konci piateho fyzboja sa stanoví podľa získaných bodov výsledné poradie. Do finále postupujú tri najlepšie družstvá celkového poradia a najlepší tím, ktorý vyhral všetky svoje fyzboje a nedostal sa do finále (ak taký je). Družstvo Slovenska tento rok vyhralo všetkých päť svojich fyzbojov, vďaka čomu sa prebojovalo do finále. 
Vo finále podalo Slovensko veľmi dobrý výkon a nakoniec skončilo so ziskom 45,8 bodov tesne druhé za družstvom Singapuru (45,9 bodov) a s veľkým náskokom pred Poľskom (41 bodov) a Čínou (40,5 bodov). Keďže v zmysle pravidiel súťaže sa udeľujú zlaté medaily všetkým finalistom, družstvo Slovenska získalo zlaté medaily. Podrobnosti o výsledkoch súťaže sú aj na stránke: http://results.iypt.org/IYPT2014/. Video z finálového fyzboja je na adrese https://www.youtube.com/watch?v=3H4Y5v1fFZg. 
Súťaže sa zúčastnili tímy z 28 krajín sveta. Národná delegácia sa skladá z 5 súťažiach študentov, 2 vedúcich a minimálne jedného nezávislého porotcu. Členovia výkonného výboru nie sú posudzovaní ako členovia národných delegácií. Preto sa na tohtoročnom IYPT zúčastnil ako člen národnej delegácie aj vedúci družstva Michal Hledík, ktorý si hradil cestovné náklady sám. Doc. Kundracik, Dr. Plesch a Dr. Kubinec pracovali počas súťaže v porotách, v ktorých nesúťažilo slovenské družstvo, bez účasti Michala Hledíka by preto Slovensko zostalo bez podpory na mieste počas konania súťaže. 
Okrem toho sa, rovnako na vlastné náklady, zúčastnili súťaže aj bývalý súťažiaci Boris Vavrík a Miroslava Urbašíková, ktorí poskytli cennú podporu tímu pri jeho postupe.  
	
10.7. – 11.7. 2014	Dr. Plesch ako Generálny tajomník IYPT za spolu s doc Kundracikom v dňoch 10.7. a 11.7. zúčastnili zasadnutia medzinárodného organizačného výboru IYPT. Ten sa skladá z jedného zástupcu každej účastníckej krajiny a piatich volených funkcionárov výkonného výboru.  Na zasadnutí bol na ďalšie štyri roky jednohlasne zvolený na pozíciu Generálneho tajomníka súťaže Dr. Martin Plesch, čo znamená výrazný úspech aj na poli diplomacie, keď dokázal zjednotiť podporu krajín, ktoré sa na IYPT dlhodobo zúčastňujú a nových krajín najmä z Ázie, ktoré majú odlišné predstavy o smerovaní súťaže. 
Na zasadnutí sa tiež dotvorili a schválili zadania úloh pre rok 2014/2015. 28. ročník IYPT sa uskutoční v dňoch 27.6.- 3.7. 2015 v Thajsku, po ktorom bude nasledovať zasadnutie medzinárodného výboru IYPT. Zasadnutie výkonného výboru IYPT sa uskutoční začiatkom novembra v mieste konania súťaže. 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Bezpodmienečne je nutné vrátiť sa k zloženiu delegácie tak, ako bola vysielaná v predchádzajúcich rokoch (a ktoré rešpektujú ostatné zúčastnené krajiny), teda 5 študentov, dvaja vedúci výpravy a jeden nezávislý porotca. Okrem toho by malo byť v záujme reprezentácie Slovenska zabezpečené aj vyslanie Generálneho tajomníka súťaže – delegácia v tomto zložení má zabezpečené bezplatné ubytovanie a stravu za základné vložné. Prítomnosť ďalších vedúcich zo Slovenska sa výrazne prejavuje na výsledkoch družstiev, ich účasť v Shrewsbury však bola determinovaná nízkymi cestovnými nákladmi a asi nebude môcť byť štandardne zabezpečená. 
Ak však má mať Slovensko ambíciu aj v budúcnosti atakovať na súťaži popredné priečky, nesmie pokračovať potláčanie fungujúcich štruktúr súťaže na národnej a regionálnej úrovni. Neustále znižovanie finančnej podpory a tlak na unifikáciu súťaží nijako rozvoju TMF nepomáhajú, skôr naopak. 	

6.	Prehľad prinesenej dokumentácie a miesto jej uloženia 

Diplomy a zlaté medaily – uložené u účastníkov.
Ostatná dokumentácia na webstránkach www.iypt.org a www.tmfsr.sk. 	

7.	Osobitne vyhodnotený očakávaný prínos ZPC 

Zisk zlatých medailí výrazne prekonal aj tie najvyššie očakávania. Výkony študentov ukázali, že pri dostatočnej príprave môžu úspešne konkurovať nielen na európskej, ale aj na svetovej úrovni. Aby sme si tieto pozície dokázali udržať, je potrebné naďalej rozširovať podporu talentovanej mládeže, nie ju obmedzovať.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Medializácia výsledku súťaže stále prebieha, zatiaľ boli uverejnené príspevky na mnohých internetových portáloch, rozsiahly článok v novinách Nový Čas, príspevky v rádiách Lumen a Slovensko, reportáž v televízii Z a ďalšie. 	

Súhlasím so zverejnením tejto správy na internete

Dátum:	15.7.2014	
Správu vypracoval
(meno a priezvisko, podpis):	RNDr. Martin Plesch, PhD., doc. František Kundracik, CSc. 	
Správu schválil
(meno a priezvisko, podpis):